Shanghai Express (filme)

***Shanghai Express*** é un filme estadounidense de 1932 dirixido por Josef von Sternberg con Marlene Dietrich, Clive Brook, Anna May Wong e Warner Oland como protagonistas. O guión foi escrito por Jules Furthman, baseado nunha historia de 1931 de Harry Hervey. *Shanghai Express* foi o cuarto de sete filmes realizados por von Sternberg con Dietrich como actriz principal.

*Shanghai Express* estreouse durante a Gran Depresión, e foi un éxito de audiencia, recadando uns 3,7 millóns de dólares só nos Estados Unidos, converténdose no maior éxito comercial das colaboracións entre Dietrich e von Sternberg, sendo o filme con maior recadación dese ano superando a *Grand Hotel*.

*Shanghai Express* tivo dous *remakes*, *Night Plane from Chungking* (1942) e *Peking Express* (1951).

## Sinopse 
En 1931, a China vese envolta nunha guerra civil. Os amigos do capitán británico Donald "Doc" Harvey envídiano porque a fabulosa e célebre Shanghai Lily é unha compañeira de pasaxe no tren expreso de Pequín a Shanghai. Debido a que o nome non significa para el, cóntanlle que ela é unha cortesana. Durante a viaxe, Harvey atópase con Lily, que resulta ser Madeline, a súa antiga amante. Cinco anos antes, ela xogáralle unha mala pasada para avaliar o seu amor por ela, mais foi contraproducente e el abandonouna.

## Elenco 
* Marlene Dietrich como Shanghai Lily / Madeline 
* Clive Brook como Captain Donald "Doc" Harvey
* Anna May Wong como Hui Fei
* Warner Oland como Henry Chang
* Lawrence Grant como Reverend Carmichael
* Eugene Pallette como Sam Salt
* Gustav von Seyffertitz como Eric Baum
* Louise Closser Hale como Mrs. Haggerty
* Émile Chautard como Major Lenard

## Produción 
Aínda que o filme se rodou na China, houbo poucos actores chineses na produción. A rodaxe durou de agosto a novembro de 1931 e estreouse en 1932.

Baseouse na historia de Henry Hervey "Sky Over China", tamén coñecida como "China Pass", que á súa vez estaba levemente baseada no incidente de Lincheng do 6 de maio de 1923 en que un señor da guerra de Shandong capturou o tren expreso de Shanghai a Pequín, tomando 25 occidentais e 300 chineses como reféns. Todos os pasaxeiros, entre os que estaba Lucy Aldrich, foron liberados. A historia inclúe tamén elementos do conto "Boule de Suif" de Guy de Maupassant en canto a que os viaxeiros son detidos nun país en guerra e unha muller é obrigada a deitarse co comandante ao cargo. Porén, modificouse o desenlace.

Os xefes da Paramount estaban preocupados porque a Oficina Hays vixiase de preto o filme por mor da representación do reverendo Carmichael e da revolución chinesa.

## Notas 
## Véxase tamén
### Bibliografía
* Leong, Karen J. *The China Mystique: Pearl S. Buck, Anna May Wong, Mayling Soong, and the Transformation of American Orientalism*. Berkeley, California: University of California Press, 2005. .
* Liu, Cynthia W. "When Dragon Ladies Die, Do They Come Back as Butterflies? Re-imagining Anna May Wong." *Countervisions: Asian American Film Criticism*. Hamamoto, Darrel e Sandra Liu, (editors). Philadelphia: Temple University Press, 2000, pp.&nbsp;23–39. .
* Nozinski, Michael J. *Outrage at Lincheng: China Enters the Twentieth Century*. Centennial, Colorado: Glenbridge Publishing Ltd., 1990. .
* 
### Ligazóns externas 
* *Shanghai Express* en Virtual History